ડિટેક્ટિવ એજન્સીમાં નોકરી મેળવવાના નિષ્ફળ પ્રયાસો કર્યા પછી તે પોતાની પ્રાઇવેટ ડિટેક્ટિવ એજન્સી શરૂ કરે છે. શરૂઆતમાં ફાલતુ કેસ કર્યા પછી અચાનક એક દિવસ તેની કહાનીમાં ટ્વિસ્ટ આવે છે. અનીસ ખાન (કિરણકુમાર) નામનો એક ભેદી માણસ તેની પાસે આવે છે અને તેને એક પછી એક છોકરીઓ શોધવાનું કામ સોંપે છે. તેના ફોટોગ્રાફ્સ પણ તેની પાસે નથી. છે તો માત્ર નામ અને શરીરની નિશાનીઓ જેમ કે હાથ પર તલ, બાવડે લાખું વગેરે. જોકે તે આ છોકરીઓને શા માટે શોધી રહ્યો છે એ કશું પૂછવાનું નહીં. આ કામ કરવા માટે મોંમાગી કિંમત પણ તે બૉબીને આપે છે એટલે બૉબી પણ હોંશે-હોંશે આ છોકરીઓ શોધી આપવાનું કામ કરે છે. રહી-રહીને બૉબીને દાળમાં કાળું લાગે છે એટલે તે રિવર્સ શોધખોળ શરૂ કરે છે.